Nireus (syn Charopa)

Nireus alebo Níreus (, ) je v gréckej mytológii syn symského kráľa Charopa a jeho manželky Aglaie.Diodoros, Bibliotheca historia, 5,53,2.

Nireus bol po hrdinovi Achillovi najkrajší muž z celého stotisícového achájskeho vojska, ktoré bojovalo proti Tróji.Homér, Iliada, 2,671-676. Pred trójskou vojnou aj on bol jedným z mnohých uchádzačov o ruku krásnej Heleny,Hyginus, Fabulae 81. ktorá si nakoniec vybrala spartského kráľa Menelaa. Keď bola neskôr Helena unesená trójskym princom Paridom, prijal výzvu Menelaovho brata Agamemnóna na ťaženie proti Tróji. K brehom Tróje potom prišiel s vojskom na troch lodiach.

Odvahou a silou však zaostával za všetkými bojovníkmi. Homér vo svojich epických básniach neuvádza, či sa Nireus dožil konca vojny, ale ako píše neznámy grécky autor z piateho storočia pred Kr. "Statočných Ares nešetrí, zbabelcov ušetrí skôr".

U neskorších antických autorov o jeho ďalšom osude nevládne zhoda, niektorí uvádzajú, že ho v trójskej vojne zabil Eurypylos,Quintus, Posthomerica 6,406-432.Hyginus, Fabulae 113. ale podľa inej verzie vojnu prežil a na spiatočnej ceste do vlasti, jeho loď zavial vietor k brehom Líbye.Lykofrón z Chalkidy, Alexandra, 1011-1027. 

 Referencie a bibliografia 

Kategória:Postavy gréckej mytológie
Kategória:Trójska vojna